
UŽSIENIO VALSTYBĖJE GIMUSIO VAIKO GIMIMO ĮTRAUKIMAS Į APSKAITĄ

Paslaugos apibūdinimas
Civilinės metrikacijos įstaiga įtraukia į apskaitą užsienio valstybėje įregistruotą:
- vaiko, kurio abu ar vienas iš tėvų yra Lietuvos Respublikos piliečiai, gimimą;
- pilnamečio asmens, įgijusio Lietuvos Respublikos pilietybę, gimimą.
Įtraukiant į apskaitą užsienio valstybėje įregistruotą gimimą, Civilinės metrikacijos ir archyvo skyriui turi būti pateiktas vaiko tėvų ar vieno iš jų ar pilnamečio asmens prašymas (priedas) ir užsienio valstybės institucijos išduotas dokumentas, patvirtinantis gimimo įregistravimą (gimimo liudijimas, gimimo akto įrašo išrašas, A Forma pagal 1976 m. rugsėjo 8 d. Vienos konvenciją dėl išrašų iš civilinės būklės aktų įrašų išdavimo įvairiomis kalbomis (toliau – Konvencija) ar kitas dokumentas).
Užsienio valstybėje įregistruotas gimimas įtraukiamas į apskaitą sudarant gimimo įrašą.
Duomenys apie vaiką ir jo tėvus gimimo įraše perrašomi iš užsienio valstybės institucijos išduoto dokumento, patvirtinančio gimimo įregistravimą. Jeigu šiame dokumente duomenys apie vaiko tėvą nenurodyti, jie įrašomi Lietuvos Respublikos civilinio kodekso nustatyta tvarka. Vaiko ir jo tėvų vardai ir pavardės gimimo įraše rašomi lietuvių kalba. Lietuvos Respublikos piliečių ir jų vaikų vardai ir pavardės civilinės būklės akto įraše nurodomi vadovaujantis Lietuvos Respublikos teisės aktais, reguliuojančiais vardų ir pavardžių rašymo dokumentuose tvarką.
Įtraukiant į apskaitą užsienio valstybių piliečių ir asmenų be pilietybės bei jų vaikų civilinės būklės aktus, šių asmenų vardai ir pavardės civilinės būklės aktų įrašuose rašomi juos paraidžiui perrašant lotyniško pagrindo rašmenimis iš asmens tapatybės dokumento ar užsienio valstybės institucijos išduoto atitinkamo dokumento. Vardas ir pavardė paraidžiui gali būti perrašyti be šalutinių (diakritinių) ženklų, jei techniškai jų įrašyti negalima. Registruojant vaiko gimimą, tėvams pageidaujant vaiko vardą ir (ar) pavardę rašyti pagal tarimą ir (ar) sugramatinant, turi būti pateiktas vaiko tėvų rašytinis prašymas ištaisyti vaiko vardą ir (ar) pavardę.

Paslaugos teikimo proceso aprašymas
Pareiškėjas gali kreiptis: tiesiogiai į bet kurį civilinės metrikacijos skyrių, registruotu paštu, per kurjerį arba per Metrikacijos ir gyvenamosios vietos deklaravimo informacinę sistemą MGVDIS. Apie paslaugos įvykdymą pareiškėjas informuojamas elektroniniu būdu, SMS žinute, telefonu, dokumentai įteikiami asmeniui atvykus į skyrių. 

Paslaugos teikimo informacija
Paslaugos suteikimo kaina 10 Eur, trukmė 2 darbo dienos.

Teisės aktai, reguliuojantys paslaugos teikimą
1. Lietuvos Respublikos asmens duomenų teisinės apsaugos įstatymas;
2. Lietuvos Respublikos civilinės būklės aktų registravimo įstatymas;
3. Lietuvos Respublikos teisingumo ministro 2016 m. gruodžio 28 d. įsakymas Nr. 1R-334 „Dėl Civilinės būklės aktų registravimo taisyklių ir civilinės būklės aktų įrašų ir kitų dokumentų formų patvirtinimo“;
4. Lietuvos Respublikos civilinis kodeksas ;
5. 1976 m. rugsėjo 8 d. Vienos Konvencija „Dėl išrašų iš civilinės būklės aktų įrašų išdavimo įvairiomis kalbomis“;
6. Lietuvos Respublikos pilietybės įstatymas;
7. Valstybinės lietuvių kalbos komisijos 2003 m. birželio 26 d. nutarimas Nr. N-2(87) „Dėl moterų pavardžių darymo“;
Informacija ir dokumentai, kuriuos turi pateikti asmuo
1.Vaiko tėvų ar vieno iš jų ar pilnamečio asmens prašymas (priedas).
2. Užsienio valstybės institucijos išduotas dokumentas, patvirtinantis gimimo įregistravimą (gimimo liudijimas, gimimo akto įrašo išrašas, A Forma pagal 1976 m. rugsėjo 8 d. Vienos konvenciją dėl išrašų iš civilinės būklės aktų įrašų išdavimo įvairiomis kalbomis ar kitas dokumentas).
3. Asmens tapatybę patvirtinantis dokumentas: Lietuvos Respublikos piliečio asmens tapatybei patvirtinti turi būti pateikiamas galiojantis Lietuvos Respublikos piliečio pasas arba asmens tapatybės kortelė; užsienio valstybės piliečio tapatybei patvirtinti – galiojantis užsienio valstybės piliečio kelionės dokumentas, pripažintas Lietuvos Respublikoje, arba leidimas gyventi Lietuvos Respublikoje, jei užsienio valstybės pilietis ar asmuo be pilietybės neturi kelionės dokumento. Prieglobsčio prašytojo asmens tapatybei patvirtinti gali būti pateikiamas ir užsieniečio registracijos pažymėjimas, jei prieglobsčio prašytojas neturi kelionės dokumento. Nuolat Lietuvos Respublikoje gyvenančio asmens be pilietybės, pabėgėlio ar užsieniečio, kuriam suteikta papildoma apsauga Lietuvos Respublikoje, statusui patvirtinti turi būti pateikiamas galiojantis leidimas gyventi Lietuvos Respublikoje. Užsienio valstybių institucijų išduoti dokumentai turi būti išversti į lietuvių kalbą ir legalizuoti ar patvirtinti pažyma (Apostille).
4. Mokamąjį pavedimą arba kvitą, patvirtinantį, kad sumokėta valstybės rinkliava.
5. Atstovavimą patvirtinantis dokumentas ir atstovo asmens tapatybės dokumentas, jeigu pareiškėjas prašymą pateikia per atstovą.

Informacija ir dokumentai, kuriuos gauna paslaugos teikėjas
Informacija apie vaiko tėvų santuoką, ištuoką (ar vieno iš tėvų mirtį) gaunama iš VĮ Registrų centro.

Už paslaugos teikimą atsakingo asmens kontaktai 
Civilinės metrikacijos ir archyvo  skyriaus vedėja Gaiva Petrauskienė, tel. +370 347 50010, mob. tel. +370 603 70621, el. p. gaiva.petrauskiene@kedainiai.lt;
Civilinės metrikacijos ir archyvo skyriaus registratorė Rasa Budrevičė,  tel. +370 347 50020 el. p. metrikacija@kedainiai.lt;
Civilinės metrikacijos ir archyvo skyriaus vyr. specialistė Aušra Verbliugevičienė tel. +370 347 50020 el. p. ausra.verbliugeviciene@kedainiai.lt.

Informacija apie teikėją
[bookmark: _Hlk191017611]Kėdainių rajono savivaldybės administracija, įmonės kodas 188768545, adresas J. Basanavičiaus g. 36, LT-57288 Kėdainiai, interneto svetainė https:/www.kedainiai.lt, el. p. administracija@kedainiai.lt.

Paslaugos teikėjo veiksmų (neveikimo) apskundimo tvarka
Asmuo turi teisę apskųsti viešojo administravimo subjekto priimtą administracinį sprendimą arba veiksmą (neveikimą), taip pat viešojo administravimo subjekto vilkinimą atlikti jo kompetencijai priskirtus veiksmus Lietuvos Respublikos viešojo administravimo įstatymo nustatyta tvarka Kėdainių rajono savivaldybės administracijos direktoriui arba merui (J. Basanavičiaus g. 36, LT-57288 Kėdainiai), arba Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Žygimantų g. 2, LT-01102 Vilnius, arba A. Mickevičiaus g. 8A, LT-44312 Kaunas, arba Galinio Pylimo g. 9, LT-91230 Klaipėda, arba Dvaro g. 80, LT-76298 Šiauliai, arba Respublikos g. 62, LT-35158 Panevėžys) Lietuvos Respublikos administracinių bylų teisenos įstatymo nustatyta tvarka, arba Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.
